TAO

Lapin yliopiston taideaineiden opiskelijat TAO ry eli TAO on Lapin yliopiston taiteiden tiedekunnan koulutusohjelmien yhteinen ainejärjestö. Tiedekunnan jokaisella oppiaineella oli aikaisemmin oma ainejärjestönsä, mutta 2000-luvun puolessa välissä heräsi ajatus perustaa yhteinen ainejärjestö. TAO ry perustettiin vuonna 2006. Yhdistyksen logon on suunnitellut entinen Lapin yliopiston graafisen suunnittelun opiskelija Emilie Uggla.

 Toiminta 
TAO ry:n sääntömääräisenä tarkoituksena on toimia Lapin yliopiston taiteiden tiedekunnan opiskelijoiden yhdyssiteenä ja etujärjestönä. Yhdistyksen ylin päättävä elin on yhdistyksen kokous. Hallitus vastaa yhdistyksen päivittäisen toiminnan pyörittämisestä. Yhdistyksellä on toimisto taiteiden tiedekunnassa Lapin yliopistolla.

TAO ry:n hallitus ja puheenjohtajisto ovat koostuneet eri koulutusohjelmien opiskelijoista, mikä kuvastaa yhdistyksen tiedekuntarajat ylittävää luonnetta. Seuraavan vuoden hallitus valitaan loppuvuodesta. Seuraavassa taulukossa on lueteltu yhdistyksen aiemmat puheenjohtajat toimikausittain:
+ Aiemmat puheenjohtajat Toimikausi Puheenjohtaja Lisätiedot 2006  Henna Ahonen  2007  Marjukka Parkkinen  2008  Jannina Lahti   2009–2010  Siru Lahtinen  2011  Heidi Pöysä   2012–2013  Niko Uusi-Simola  Kuvataidekasvatus 2014  Rida Haapala Kuvataidekasvatus 2015  Matilda Taipale  Kuvataidekasvatus, 17.11.2015 asti 2015  Meri Kauhanen  17.11.2015 alkaen 2016  Rida Haapala  2017  Ruusu-Maria Lappalainen  Kuvataidekasvatus 2018–2019  Esa-Pekka Tuppi  Graafinen Suunnittelu 2020–2021  Matilda Kalving  Teollinen muotoilu 2022  Sara Koskinen  Kuvataidekasvatus 2023  Karolina Arvo  2024–2025  Jasmin Kaarnivuo 

TAO ry pyrkii lisämään yhteisöllisyyttä ja opiskelijavaikuttamisen mahdollisuuksia Lapin yliopistossa, sekä tekemään yhteistyötä opiskelijoille hyödyllisten verkostojen kanssa. Yhdistys nimittää opiskelijaedustajia yliopiston eri toimikuntiin. Yhdistys on ottanut useasti kantaa opiskelijoiden puolesta, mm. Opintopsykologi Lapin yliopistoon -mielenilmaus, AVM-vetoomus 2024, sekä järjestänyt Rovaniemellä kaikille avoimia tapahtumia. TAO ry vaikuttaa myös Lapin yliopiston ylioppislaskunnan opiskelijapolitiikkaan oman edustajistolistan kautta. TAO-lista tuplasi paikkamääränsä edustajistossa ja nousi toiseksi suurimaksi listaksi vuonna 2020.Vuonna 2024 TAO edusti kuuden henkilön voimin edustajistossa. 

TAO ry tukee opiskelijoiden liikuntaa ja urheilutoimintaa sekä pyrkii  järjestämään erilaisia yritysvierailuja, retkiä ja juhlia. Lisäksi TAO ry:n alla toimii yliopiston oma opiskelijaradio Radio Säteily ja lautapelikerho KOPLA.  

TAOn alumniyhdistys TAO Alumni ry toimii yhdyssiteenä Lapin yliopiston taiteiden tiedekunnan nykyisten ja entisten opiskelijoiden välillä, sekä järjestää tapahtumia ja matkoja.

 Radio Säteily 

Säteily luotiin 2000-luvun alussa tukemaan audiovisuaalisen mediakulttuurin koulutusohjelman radioilmaisun kurssia, mutta siirryttyään TAO ry:n alaisuuteen, vapaana opiskelijaradiona siihen voivat tuottaa sisältöä kaikki radioilmaisusta kiinnostuneet opiskelijat tiedekunnasta riippumatta. Säteilyn toiminnalla on vuosia jatkuneet pitkät perinteet ja sen toimintaperiaatteena onkin olla laadukkaasti kokeileva ja hauskasti erilainen paikallisradio. Säteily tuo Rovaniemeläisille kuulijoille kiinnostavaa ja muista kanavista erottuvaa sisältöä  radiossa ja verkossa. Radio Säteilyn tuottajia on myös siirtynyt kaupalliselle kanavalle ja Ylelle mm. iltapäiväjuontaja Timo Metsäjoki. Se on myös tuottanut aiheita tutkimuksiin.

 Kulttuuri ja tavat 
TAO ry:n jäseniä kutsutaan TAOlaisiksi tai pandaperheeksi, sillä he assosioituvat vahvasti maskottiinsa pandaan. Vapaa-ajan tapahtumiin TAOlaiset pukevat yleensä päälleen fuksianpunaiset opiskelijahaalarit. TAOlaisilla on myös omia lauluja, joista tunnetuin on TAOlaisen sanoittama Tao Tao, jota he laulavat Taotao, pieni pandakarhu -tunnusmusiikin tahtiin.

 Kunniamerkit ja palkitsemiset 
 TAO ry:n ainejärjestönauha
 TAO ry:n ansiomerkit
 TAO ry:n hallitusmerkki
 TAO ry:n kunniamaininta

 Lähteet 

Aiheesta muualla
TAO ry:n kotisivut
Kide-lehti: Ei mitään rajaa, Taiteiden tiedekunnan opiskelijat murtavat perinteisiä oppiaineiden ja laitosten rajoja yhteisessä ainejärjestössä.

Luokka:Lapin yliopisto
Luokka:Suomalaiset ainejärjestöt ja killat